Ja. Sammen med NIF og håndballforbundet har MyGame lagt til rette for at reservasjon håndteres i Min Idrett. For å reservere enkeltpersoner mot filming, kan man logge seg inn i Min Idrett og gå til Personvern/Reservasjon https://minidrett.no/oversikt.Dette er helt anonymt for den enkelte spiller og hverken MyGame eller medspillere på laget, eller trenere mottar informasjon om reservasjoner.
Om et lag som helhet ønsker å reservere seg, er det lagt til rette for at dette kan gjøres direkte i TurneringsAdmin (TA).Dersom en person involvert i kampen bor på hemmelig adresse (kode 6 eller 7) vil ikke kampen bli filmet, med mindre vedkommende selv manuelt skrur av reservasjonen i Min Idrett. Behandling av denne informasjonen skjer via NIF. MyGame får ingen opplysninger om hvem som har denne beskyttelsen.
I noen tilfeller har MyGame fått i oppdrag å produsere kamper på vegne av det enkelte særforbund. Dette er kamper som særforbundet anser å være av særlig interesse. For slike kamper bortfaller reservasjoner og kampene lagres i tråd med de retningslinjer som særforbundet har satt. Særforbundet er ansvarlig for personopplysningene som behandles i forbindelse med slike kamper. En oversikt over hvilke kamper dette gjelder finner du her. For mer informasjon, ta kontakt med ditt særforbund.